ระเบียบกองทัพไทยระเบียบกองทัพไทยว่าด้วยการคุ้มครองพยานในคดีอาญาพ.ศ. ๒๕๕๗[๑] อาศัยอำนาจตามความในข้อ ๔ของระเบียบกระทรวงกลาโหมว่าด้วยการคุ้มครองพยานในคดีอาญา พ.ศ. ๒๕๔๘จึงขอให้ออกระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบกองทัพไทยว่าด้วยการคุ้มครองพยานในคดีอาญา พ.ศ. ๒๕๕๗ข้อ ๒ ระเบียบนี้ให้ใช้บังคับตั้งแต่บัดนี้เป็นต้นไปข้อ ๓ ในระเบียบนี้พยาน หมายความว่าพยานบุคคลซึ่งจะมาให้หรือได้ให้ข้อเท็จจริงต่อพนักงานผู้มีอำนาจสืบสวนคดีอาญาพนักงานผู้มีอำนาจสอบสวนคดีอาญา พนักงานผู้มีอำนาจฟ้องคดีอาญา หรือศาลในการดำเนินคดีอาญารวมทั้งผู้ชำนาญการพิเศษ แต่มิให้หมายความรวมถึงจำเลยที่อ้างตนเป็นพยานคดีอาญา หมายความว่าคดีอาญาที่อยู่ในอำนาจศาลทหารความปลอดภัย หมายความว่าความปลอดภัยในชีวิต ร่างกาย อนามัย เสรีภาพ ชื่อเสียง ทรัพย์สินหรือสิทธิอย่างหนึ่งอย่างใดของพยาน ทั้งก่อน ขณะ และหลังมาเป็นพยานมาตรการทั่วไป หมายความว่ามาตรการที่พนักงานผู้มีอำนาจสืบสวนคดีอาญา พนักงานผู้มีอำนาจสอบสวนคดีอาญาพนักงานผู้มีอำนาจฟ้องคดีอาญา ศาลทหารหรือหน่วยงานคุ้มครองพยานหรือคณะกรรมการคุ้มครองพยาน แล้วแต่กรณีอาจจัดให้พยานอยู่ในความคุ้มครองตามที่เห็นเป็นการสมควรหรือตามที่พยานหรือบุคคลอื่นใดซึ่งมีประโยชน์เกี่ยวข้องได้ร้องขอและในกรณีจำเป็นบุคคลดังกล่าวจะขอให้เจ้าพนักงานตำรวจหรือเจ้าหน้าที่อื่นช่วยให้ความคุ้มครองแก่พยานได้ตามความจำเป็น เมื่อเห็นว่าพยานอาจไม่ได้รับความปลอดภัยทั้งนี้ต้องได้รับความยินยอมของพยานด้วยการคุ้มครองให้พยานได้รับความปลอดภัยให้รวมถึงการจัดให้พยานอยู่ในสถานที่ ที่ปลอดภัย เว้นแต่พยานจะไม่ให้ความยินยอมและการปกปิดมิให้มีการเปิดเผยชื่อตัวชื่อสกุล ที่อยู่ ภาพ หรือข้อมูลอย่างอื่นที่สามารถระบุตัวพยานได้ ทั้งนี้ ตามความเหมาะสมแก่สถานะและสภาพของพยานและลักษณะของคดีอาญาที่เกี่ยวข้องมาตรการพิเศษ หมายความว่ามาตรการพิเศษตามกฎหมายว่าด้วยการคุ้มครองพยานในคดีอาญาสำนักงาน หมายความว่าสำนักงานตามระเบียบกระทรวงกลาโหมว่าด้วยการคุ้มครองพยานในคดีอาญาคณะกรรมการ หมายความว่าคณะกรรมการคุ้มครองพยานตามระเบียบกระทรวงกลาโหมว่าด้วยการคุ้มครองพยานในคดีอาญาเลขานุการ หมายความว่าเลขานุการคณะกรรมการหน่วยงานคุ้มครองพยาน หมายความว่าหน่วยงานในสังกัดกองบัญชาการกองทัพไทยที่มีหน้าที่ประสานงานคุ้มครองพยานข้อ ๔ ให้ผู้อำนวยการสำนักงานพระธรรมนูญทหารกองบัญชาการกองทัพไทย เป็นผู้รักษาการตามระเบียบนี้และให้มีอำนาจออกระเบียบปฏิบัติ คำชี้แจง ข้อแนะนำเพื่อวางแนวทางปฏิบัติในการดำเนินการตามระเบียบนี้หมวด ๑บททั่วไป ข้อ ๕ ในกรณีที่พยานในคดีอาญาอาจไม่ได้รับความปลอดภัยพนักงานผู้มีอำนาจสืบสวนคดีอาญา พนักงานผู้มีอำนาจสอบสวนคดีอาญาพนักงานผู้มีอำนาจฟ้องคดีอาญา ศาลทหาร พยาน หรือบุคคลอื่นใด ซึ่งมีประโยชน์เกี่ยวข้องอาจขอให้สำนักงานคุ้มครองพยาน กระทรวงกลาโหม จัดให้พยานอยู่ในความคุ้มครองตามมาตรการทั่วไปตามความจำเป็นและที่เห็นสมควรทั้งนี้ ต้องได้รับความยินยอมของพยานด้วยข้อ ๖ การปฏิบัติเกี่ยวกับการให้ความคุ้มครองพยานให้ปฏิบัติเป็นการลับ และให้ประสานงานกับสำนักงานหรือหน่วยงานคุ้มครองพยานโดยตรงข้อ ๗ ให้นำความในระเบียบนี้มาใช้บังคับกรณีที่พยานได้ร้องขอให้นำมาตรการทั่วไปในการคุ้มครองพยานใช้บังคับแก่สามีภริยา ผู้บุพการี ผู้สืบสันดานของพยานหรือบุคคลอื่นที่มีความสัมพันธ์ใกล้ชิดกับพยานซึ่งอาจไม่ได้รับความปลอดภัยจากการที่พยานจะมาให้หรือได้ให้ข้อเท็จจริงต่อพนักงานผู้มีอำนาจสืบสวนคดีอาญาพนักงานผู้มีอำนาจสอบสวนคดีอาญา พนักงานผู้มีอำนาจฟ้องคดีอาญา หรือศาลทหารในการดำเนินคดีอาญาด้วยโดยอนุโลมข้อ ๘ การดำเนินการอื่นใดเกี่ยวกับมาตรการทั่วไปในการคุ้มครองพยานซึ่งระเบียบนี้มิได้กำหนดไว้ให้ผู้รักษาการตามระเบียบนี้ใช้ดุลพินิจกำหนดการดำเนินการเท่าที่จำเป็นและเหมาะสมกับสถานการณ์เพื่อให้บรรลุวัตถุประสงค์ในการดำเนินการตามมาตรการทั่วไปในการคุ้มครองพยานได้ตามที่เห็นสมควรเท่าที่ไม่ขัดหรือแย้งกับระเบียบกระทรวงกลาโหมว่าด้วยการคุ้มครองพยานในคดีอาญาหมวด ๒หน่วยงานคุ้มครองพยานและการดำเนินการกรณีพยานไม่ได้รับความปลอดภัย ข้อ ๙ ให้ผู้บัญชาการทหารสูงสุด หรือผู้ได้รับมอบหมายกำหนดหน่วยงานที่มีอยู่ในอัตราการจัดของกองบัญชาการกองทัพไทยเป็นหน่วยงานคุ้มครองพยานกับกำหนดตัวบุคคลที่เห็นว่าเหมาะสมให้ปฏิบัติหน้าที่เป็นหัวหน้าหน่วยงานคุ้มครองพยานแล้วแจ้งให้เลขานุการคณะกรรมการคุ้มครองพยานกระทรวงกลาโหมทราบ เพื่อนำเรียนรัฐมนตรีว่าการกระทรวงกลาโหมขอรับการแต่งตั้งให้เป็นพนักงานเจ้าหน้าที่ตามกฎหมายว่าด้วยการคุ้มครองพยานในคดีอาญาต่อไปข้อ ๑๐ ในกรณีที่พยานหรือสามี ภริยา ผู้บุพการี ผู้สืบสันดานของพยานหรือบุคคลอื่นที่มีความสัมพันธ์ใกล้ชิดกับพยานซึ่งมีผลต่อการที่พยานจะมาเป็นพยานอาจไม่ได้รับความปลอดภัย พนักงานผู้มีอำนาจสืบสวนคดีอาญาพนักงานผู้มีอำนาจสอบสวนคดีอาญา แล้วแต่กรณีอาจจัดให้พยานหรือบุคคลดังกล่าวอยู่ในความคุ้มครองตามระเบียบกระทรวงกลาโหมว่าด้วยการคุ้มครองพยานในคดีอาญา ทั้งนี้ต้องได้รับความยินยอมจากพยานหรือบุคคลดังกล่าวเสียก่อน แล้วแต่กรณีการจัดให้พยานอยู่ในความคุ้มครอง ให้พนักงานผู้มีอำนาจสืบสวนคดีอาญาพนักงานผู้มีอำนาจสอบสวนคดีอาญาจัดให้พยานหรือบุคคลดังกล่าวกรอกแบบพิมพ์คำร้องขอท้ายระเบียบกระทรวงกลาโหมว่าด้วยการคุ้มครองพยานในคดีอาญาแล้วรีบนำตัวพยานหรือบุคคลดังกล่าวพร้อมคำร้องขอส่งเลขานุการคณะกรรมการคุ้มครองพยานกระทรวงกลาโหม เพื่อพิจารณามีคำสั่งต่อไปข้อ ๑๑ ผู้มีสิทธิร้องขอหรือขอให้คุ้มครองพยานตามระเบียบนี้๑๑.๑ ร้องขอหรือขอให้คุ้มครองพยาน ได้แก่๑๑.๑.๑ พยานหรือผู้ที่ได้รับมอบอำนาจจากพยาน๑๑.๑.๒ บุคคลอื่นซึ่งมีประโยชน์เกี่ยวข้องกับพยาน๑๑.๑.๓ พนักงานผู้มีอำนาจสืบสวนคดีอาญาพนักงานผู้มีอำนาจสอบสวนคดีอาญา๑๑.๒ ร้องขอหรือขอให้คุ้มครองสามี ภริยา ผู้บุพการีผู้สืบสันดานของพยานหรือบุคคลอื่นที่มีความสัมพันธ์ใกล้ชิดกับพยานข้อ ๑๒ การร้องขอ กระทำได้๓ กรณี คือ๑๒.๑ ยื่นคำร้องหรือคำขอเป็นหนังสือตามแบบท้ายระเบียบกระทรวงกลาโหมว่าด้วยการคุ้มครองพยานในคดีอาญา๑๒.๒ หนังสือหรือจดหมาย๑๒.๓ เครื่องมือสื่อสาร ได้แก่ โทรศัพท์ โทรสารหรือจดหมายอิเล็กทรอนิกส์การร้องขอต้องระบุชื่อ นามสกุลและที่อยู่ของพยานหรือบุคคลที่จะขอรับการคุ้มครองพยานและผู้ยื่นคำร้องตลอดจนพฤติการณ์ที่แสดงให้เห็นว่าพยานหรือบุคคลที่จะรับการคุ้มครองพยานอาจไม่ได้รับความปลอดภัยกับต้องมีลายมือชื่อหรือระบุชื่อผู้ร้องแล้วแต่กรณีข้อ ๑๓ การยื่นคำร้องขอให้คุ้มครองพยานให้ปฏิบัติดังนี้๑๓.๑ ในกรณีที่การสืบสวน และการสอบสวนคดีกระทำโดยเจ้าพนักงานฝ่ายทหารให้ยื่นต่อเลขานุการคณะกรรมการคุ้มครองพยานกระทรวงกลาโหมพร้อมเอกสารหลักฐานและพยานหรือบุคคลที่มีการขอรับการคุ้มครอง๑๓.๒ ในกรณีที่สำนวนการสอบสวนคดีได้ส่งไปให้อัยการทหารแล้วควรแนะนำให้ไปยื่นต่ออัยการทหารแห่งนั้น๑๓.๓ ในกรณีที่การสืบสวน การสอบสวนคดีกระทำโดยเจ้าพนักงานอื่นควรแนะนำให้ไปยื่นต่อหน่วยงานของเจ้าพนักงานแห่งนั้นหมวด ๓งบประมาณการคุ้มครองพยานและการเบิกจ่าย ข้อ ๑๔ ให้หัวหน้าหน่วยงานคุ้มครองพยานรายงานขอตั้งงบประมาณค่าตอบแทนและค่าใช้จ่ายในการคุ้มครองพยานที่คาดว่าหน่วยงานจะพึงใช้ในแต่ละปีตามความจำเป็นและเหมาะสมในระหว่างการคุ้มครองพยานหากหัวหน้าหน่วยงานคุ้มครองพยานคาดว่างบประมาณค่าตอบแทนและค่าใช้จ่ายในการคุ้มครองพยานจะมีไม่เพียงพอสนับสนุนการคุ้มครองพยานให้หัวหน้าหน่วยงานคุ้มครองพยานรายงานขอรับการสนับสนุนงบประมาณเพิ่มเติมไปยังสำนักงานปลัดบัญชีทหารเพื่อดำเนินการต่อไปอัตราค่าตอบแทนและค่าใช้จ่ายในการคุ้มครองพยานตามระเบียบนี้ให้เป็นไปตามระเบียบกระทรวงกลาโหมว่าด้วยการคุ้มครองพยานในคดีอาญาหลักเกณฑ์และวิธีการเบิกจ่ายให้เป็นตามที่ทางราชการกำหนดให้สำนักงานปลัดบัญชีทหารดำเนินการด้านงบประมาณและให้การสนับสนุนตามวรรคหนึ่งหมวด ๔วิธีการคุ้มครองพยาน ข้อ ๑๕ การคุ้มครองพยานของกองบัญชาการกองทัพไทยให้กระทำโดยการขอรับการสนับสนุนการคุ้มครองพยานจากสำนักงานคุ้มครองพยานกระทรวงกลาโหมการคุ้มครองพยานของกองทัพบก กองทัพเรือ และกองทัพอากาศให้ถือปฏิบัติตามระเบียบว่าด้วยการคุ้มครองพยานของแต่ละเหล่าทัพข้อ ๑๖ เมื่อได้รับแจ้งคำสั่งว่าคณะกรรมการคุ้มครองพยานกระทรวงกลาโหมได้กำหนดให้หน่วยงานใดกระทำการคุ้มครองพยานแล้วให้หัวหน้าหน่วยงานคุ้มครองพยานกองบัญชาการกองทัพไทยประสานงานกับหัวหน้าหน่วยงานคุ้มครองพยานดังกล่าวโดยตรงข้อ ๑๗ ให้ทุกส่วนราชการในกองทัพไทยให้ความร่วมมือ อำนวยความสะดวก และปฏิบัติตามที่หน่วยงานคุ้มครองพยานร้องขอประกาศณ วันที่ ๙ เมษายน พ.ศ. ๒๕๕๗พลเอกธนะศักดิ์ ปฏิมาประกรผู้บัญชาการทหารสูงสุดปริยานุช/ผู้จัดทำ๑๑ มิถุนายน๒๕๕๗นุสรา/ผู้ตรวจ๒๗ กรกฎาคม๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๐๒ ง/หน้า ๑/๖ มิถุนายน ๒๕๕๗